**UURLUP CUP 2024**

Kohalik HJS võistlus Pihlaraba laskepaigas.

**Võistlus TOIMUB 11.08.2024 algusega 10:00.**  
3 rada, kokku 75 märki  
  
1. rada 25 märki - Kütiliin jahikaare skeemi järgi:

1. laskekoht - üksik A, dublett A + B  
2. laskekoht - üksik A, üksik B, dublett A + B

3. laskekoht - üksik A, üksik B, dublett A + B  
4. laskekoht - üksik A, üksik B, dublett A + B  
5. laskekoht - üksik B, üksik A, dublett B + A  
6. laskekoht - üksik B, üksik A, dublett B + A  
7. laskekoht - dublett B + A

2. rada 25 märki – CSP

3. rada 25 märki – Kaar, laskmine toimub kaarrajal, jahikaare laskepositsioonidelt, järgneva laskeskeemi järgi:

1. laskekoht - üksik A, AB(sim)  
2. laskekoht - dublett A + B, AB(sim)  
3. laskekoht - dublett A + B, AB(sim)  
4. laskekoht - dublett A + B, AB(sim)  
5. laskekoht - dublett B + A, BA(sim)  
6. laskekoht - dublett B + A, BA(sim)  
7. laskekoht – BA(sim)

**NB!** Üheaegsete dublettide (sim, ehk simultaneous) märkide laskmisel tuleb lähtuda laskmisskeemist. Näide BA(sim) märgi puhul tuleb esimesena tabada B märki. Kui esimesena tabatakse valet märki (A), loetakse mõlemad märgid „mööda“.  
Kui laskmise käigus tabatakse mõlemad märgid ühe lasuga läheb dublett kordamisele. Keelatud on lasta esimest märki 2 padruniga.  
  
  
Võistlusklassid:  
JUN, MAN, LAD, SEN, VET, Meeskond, individuaal.

Meeskond koosneb kolmest liikmest.

Ka sel aastal püüame teha aasta lõpus kõikide toimunud võistluste peale kokkuvõtte ja summeerida erinevate võistluste tulemused, et selgitada välja aasta lõikes parimad laskjad ja meeskonnad. Kuna meeskonnad koosnevad kolmest liikmest ja kõik ei pruugi igal ajal kohal olla, on lubatud igal võistlusel üks meeskonna liige välja vahetada 3st algliikmest. Nii Individuaalarvestuses kui võistkondlikult ei arvestata aasta jooksul Pihlarabas toimunud võistluste kõige kehvemat tulemust. Seega kui kellelgi tuleb mingil põhjusel üks võistlus vahele jätta, või kohe üldse ei õnnestu, ei juhtu midagi hullu.  
  
**NB!** Uurlup cup jääb selle aasta Pihlaraba võistluste seeria viimaseks võistluseks, peale mida teeme aasta kokkuvõtted ja selguvad aasta lõikes parimad laskurid ja meeskonnad.

Küsimuste korral pöörduda Tõnis Laanemäe tel 56503463 või Rait Mammuspuu 53714856 poole.

Võistlusel on kohustuslik kanda, kaitseprille, kuulmiskaitsmeid, vähemalt põlvedeni pükse, T-särki ja kinniseid jalanõusid.

Kui kõik plaanipäraselt läheb, toimub 31.08 Kombineeritud võistlus Paluküla lasketiirus ja Pihlaraba laskepaigas, aga sellest juba tulevikus.

--

Lugupidamisega,

**Tõnis Laanemäe**

Tel. 5650 3463